JohanHeinsen/ENO huggingface dataset:
Aalborg Stiftstidende, 1829-06-24
Den 20de indkom G. Schwartz af Hudikswal fra St. Uebes med Salt. - Afseilet N. Thyggesen af Aalborg til Sæbye, med Stykgods og Muursteen. L. Larsen af og til Porsgrund med Korn og Fedevare. A. Olsen af Nyekjøbing til Kbhvn. med Rug, m.m. R. Olsen af Svendborg til dito med Korn. L. Nielsen af Gilleleie til dito med Korn. J. Olsen og F. Andersen af og til Østerriisøer med Korn og Fedevare. E Poulsen af Aalsgaard til Helsingøer med Korn. J. Pedersen af Hornbek til dito med Korn og Fedevare. Den 21de indkom J. L. Tanggaard af Stege fra Aarhuus med Sukker og Syrup. P. G. Hay af Nibe fra Kbhvn med Salt og Tjære, m.m. - Afseilet E. Knudsen af og til Kragerøe med Korn da Fedevare. L. C. Nielsen af Aalborg til Kbhvn, med s. Sild. Anders Larsen af og til Østerriisøer, med Korn. Den 22de indkom H. N. Serrisleff af og fra Flensborg med Kornbrændeviin. P. Larsen af Hou fra Wordingborg med Ballast. J. C. Friis af Aalborg fra Mariager med Brænde. Vinden. Den 19de Juni, N. V.; den 20de, N. N. V.; den 21de, S. O.; den 22de, S. O.
Aalborg Stiftstidende, 1829-06-24
Bekjendtgjørelser. Nach einer sehr kurzen Krankheit entschlies mit Tages Anbruch sanft und stille mein treuen Freund und gowesener Wassenbruder, der Her Captain von Riskov, friher Chef der Jager compagnie im 3ten Infanterie-Regiment Jytland, Bey benaanter Compagnie hatte ich die Ehre auf eine kurze Zeit Dienste zu thun. Vielleicht inden letzen Jahren Seiner stets trenen und unermudeten Dienstzeit, von Einigen (doch nur von Hinigen verkannt gewesen) glaubt Unterschriebener dag er aus Aergernie, selbet vinschte, zu einem bessern Leben uber zu gehen. Er vird den 24sten Juny mit dem Ihm Seiner, Charge zukommenden Militair-Honneur beerdigt Verden. Aalburg den Æsten Juni 1823. Schmidt, Premierlieutenant im Sten Infanterie-Regiment Jytland, R. v. D. At Forligelses-Commissionen for Villestrup Birk for Fremtiden holdes her paa mit Contoir, bringes herved til almindelig Kundskab. Aalborg Stiftamthuus, den 23de Juni 1829. Castenschiold.
Aalborg Stiftstidende, 1829-06-24
En meget sufficant Vognledder, som indtager 7 Tdr. Kjød, 3 a 4 Oxhovder eller 2de Piber af Jernstørrelse, er underbaanden at faae tilkjøbs paa Friisenborg. Ledderen er stærk beslagen med Jern og næsten nye, de tilhørende 2de Optrillere, og Langvogn, alt godt jernbeslagen, kan tillige erholdes. En Embedsmand som selv har en Søn et Par Aar i Aalborg Cathedralskole, kan paa billige Vilkaar modtage 1 a 2 unge Disciple i sit Huus her i Byen, som enten allerede ere ener til October skulle indtræde i benævnte Lærde-Skole. Stiftsbogtrykkeriet anviser den Paagieldende.
Aalborg Stiftstidende, 1829-06-24
Mit iboende Sted paa Vestergade, som er indrettet til 2de Familier, er til næstkommende Michaeli Flyttetid at faae til Leie; man behager at accordere med Th. Berg.
Aalborg Stiftstidende, 1829-06-24
Skipper O. Østergaard med Skonnerten Ottommine er forTiden i Altona og tager, til meget billig Fragt, Gods her til; man behager at henvende sig til P. Th. Berg. At jeg nu er opkommet af min Sygdom og igjen som forhen kan forfærdige Haararbeide af Parykker, Skaldestykker, Dame-Toure og Bokler, det skulde jeg ikke undlade at bringe til Kundskab for de ærede Velyndere der i Fortiden har forundt mig Arbeide. Amalie Fibeck.
Aalborg Stiftstidende, 1829-06-24
Oplag af Silke=Hatte paa Filt, saavel udenlandske som og af Hattefabriqueur Hirschs i Aarhuus saa meget gode vandtætstivede (hvoraf han er den eneste her i Landet der kan denne Vandtætstivning). Silke=Hatte paa Fildt af forskjellige Kouleurer og Facong, som Alt sælges til meget billige Priser. Hobroe, den 23de Juni 1829. Levin Elias.
Aalborg Stiftstidende, 1829-06-24
De Værelser og Beqvemmeligheder i Marenturisgade, som forhen have været beboet af Kjøbmand Staudt, kan faaes i Leie fra næstkommende Michaeli Flyttetid, eller forinden om det maatte ønskes. Bernhardt.
Aalborg Stiftstidende, 1829-06-24
Skipper Jørgen Clausen afseiler til Kjøbenhavn den 28de Dennes og medtager Fragtgods og Passagerer. Lysthavende ville behage at mælde sig ved Jagten ved Toldboden, eller hos Skipperen i store Nygade.
Aalborg Stiftstidende, 1829-06-24
De ærede Familier, hos hvem min afdøde Mand har været Huuslæge, saavelsom Andre han maatte have havt i Cuur, og som endnu ikke have afgjort det ham tilkommende Sallair, anmodes paa det venskabeligste at indbetale samme, det snareste mueligt, enten til Undertegnede selv eller til min Lavværge Hr. Toldkasserer Thorbrøgger. H. sal. Westergaard.
Aalborg Stiftstidende, 1829-06-24
At Vestervig Marked i Thisted Amt, der efter Almanakken skulde afholdes den 3die Juli førstkommende (samme Dag som Marked i Thisted Kjøbstæd er bestemt) ikke afholdes bemeldte Dag, men den 1ste Juli, har jeg herved, ifølge det Kongelige danske Cancellies afgivne Resolution af 13de i denne Maaned paa min desangaaende gjorte Jndstilling, offentlig at bekjendtgjøre til alle Vedkommendes Efterretning. Thisted Amthuus den 19de Juni 1829. Faye, Amtmand.
Aalborg Stiftstidende, 1829-06-24
Det Enkemadamme Tilemann i Gjerding Bye tilhørende Huus med tilliggende Hauge, Mark og Hede, er underhaanden at faae tilkjøbs, naar man inden den 1ste Juli d. A. desangaaende henvender sig til Kjøbmand Caspar Hassing i Aalborg. Forskjellige Slags Røgtobak og fiine Zigarrer i heele og halve Kasser og i mindre Deele faaes hos Th. Prehn. ved Østeraae. Gaardkjøb i Hjørring. Afdøde Smedemester Søren Cortsens eller det saakaldede Læssøeboe Sted i Hjøring, særdeles skikket for en Smed og ellers for hver anden Haandværksmand, kan faaes for billig Priis enten samlet eller i 2de Deele og om forlanges strax tiltrædes, naar man herom snarest mueligt henvender sig til Procurator Holm sammesteds.
Aalborg Stiftstidende, 1829-06-25
Græske Anliggender. Private Breve fra de joniske Øer tale meget om en Spænding, som skal herske mellem Præsidenten Capodistria og de græske Anthoriteter. Jmedens disse af ham beskyldes for Lunkenhed og Sløvhed i at udføre hans Anordninger, er han igjen mistænkt for at udruge Planer til at indføre en monarkisk Forfatning, hvilket aldeles ikke vilde stemme overeens med deres Drømme om en republikansk Regjeringsform. Disse Stridigheder skulle efterhaanden bringe Præsidentens Bestemmelse: at nedlægge Regjeringen, til Modenhed. Grækenland, hedder det videre i disse Breve, behøver en kraftig og beskyttende Arm, og da de der tilbageblevne franske Tropper, ere for svage til at vedligeholde Orden, under nærværende Omstændigheder, saa skulle med det første, 5000 Mand Englændere samles paa de joniske Øer, med den Bestemmelse at landsættes paa Morea. De omtalte Breve slutte med den bemærkning, at flere fornemme Grækere, hvis Navne i Frihedskampen ere nævnte med Hæder, ere ankomne til Corfu, hvor de have Conferentser med Lord Over commissairen. Saaledes er denne liden nye Stats Skjæbne endnu langtfra at være definitiv afgjort, saavidt det kan skee i Cabinetterne, og rimeligviis er det ubestemt, hvormange Conferents Protocoller der endnu ville blive undertegnede, forinden dette kan siges at være Tilfældet. De foregaaende af 16de November og 22de Marts have maattet vige for en nye Conferentses Bestemmelser, som ere vedtagne i London den 16de Mai. Protocollen af 22de Marts havde bestemt de Punkter, som skulde lægges til Grund for Frankrigs og Storbrittanniens Gesandtes Underhandlinger i Constantinopel. Disse Punkter havde fastsat: 1) Grækenlands Grændse efter en Linie mellem Volo og Arta; 2) en aarlig Tribut, som af Grækerne vilde blive at udreede til Porten med 1500000 tyrkiske Piastre; 3) Skadesholdelse for den tyrkiske privat Eiendom i Grækenland; 4) at Grækenland skulde regjeres efter de mueligst monarkiske Former og efter den sædvanlige Arvefølge, af en christlig Prinds, der vel ikke maatte henhøre til noget af de forbundne Hoffer, men skulde vælges af disse og Porten i Forening og paa sin Throne erkjende Portens Overherredømme (Souverainetet); 5) almindelig Amnestie og Udvandrings-Rettighed.
Aalborg Stiftstidende, 1829-06-25
Som bekjendt har Protocollen af 16de Mai paa nye fastsat Grækenlands Grændser indenfor Morea og de cykladiske Øer og det Nærmere maa man da endnu forvente. Det Held, som i den senere Tid følger Hellenernes Vaaben, har imidlertid betydeligt udvidet Grækernes Grændser, thi Missolunghi og Anatoliko ere nu ogsaa i deres Magt, hvilke vigtige Begivenheder have fundet Sted den 17de Mai. J Missolunghi er forefundet betydelige Krigsforraad og en stor Deel Kanoner.
Aalborg Stiftstidende, 1829-06-25
3000 Grækere have efter denne Erobring sat sig i Marsch mod Athenen, medens en anden Afdeling sætter sig i Forbindelse med de græske Tropper i Epirus. Saavel paa Diplomatikens, som paa Vaabnenes Vei er det Grækernes Hensigt at udvide deres Grændser til Arta og Volo, og det er ikke sandsynligt, da det franske Cabinet desuden heri synes at give dem Medhold, at nogen anden europæisk Magt igjen skulde ville tvinge Grækerne til at forlade det Territorium, de engang med Vaabenmagt have sat sig i Besiddelse af.
Aalborg Stiftstidende, 1829-06-25
Frankrig.
Aalborg Stiftstidende, 1829-06-25
Statsregnskabsvæsenet afhandles endnu bestandigt med samme Larm og, man tør vel sige, Partiaand i de Deputeredes Kammer. Saaledes har det geistlige Budget den 10de Juni givet Anledning til høirøstede, Debatter, hvor en almindelig Ordvexling tog Overhaand i hele Salen, indtil endelig Ministeren for det Jndre tog Ordet og, som man siger, Bladet fra Munden og, medens den venstre Side (de saakaldte Liberale) med sit Skrig søgte at overdøve ham, erklærede han Forsamlingen sit Mishag i følgende Ord: "Vi gaae den anarkiske Tilstand imøde. Man afbryder mig med det Raab at Communerne ikke have lovmæsige Organer; et saadant Sprog maa føre til Uorden. Vi drage alle Grundsætningerne for vor selskabelige Tilstand, paa nye i Tvivl og jeg gientager Dem, at vi paa nye gaae Anarkiet imøde. Det er min Pligt, at advare imod de frygtelige Følger." Det forlangte Tilskud blev denne Gang bevilget og, midt under den største Gjæring i Gemytterne skildtes Forsamlingen af Kl. halv 7 om Aftenen. Fra Toulon har man Efterretninger om, at Udrustningen af en Angrebs Expedition, som efter al Rimelighed er bestemt til at bombardere Algier, ikke meere er nogen Tvivl underkastet. Expeditionen havde den 12te Juni Ordre til at være seilfærdig inden 14 Dage og Bombardeerfartøierne ere indrettede efter en nye Construction, med hvilken man for kort siden har gjort tilfredsstillende Prøver. Jmidlertid veed Deien ret godt, hvad man har ifinde imod ham og har heller ikke ladet den Tid, man saa rigelig har forundt ham, gaae unyttet hen. Hans Stad forsvares nu af 7000 Jldsvælg; alle vigtige Punkter ere befæstede, hans Artillerie betjenes af Udlændinge og hans Milits et organiseret paa europæisk Fod.
Aalborg Stiftstidende, 1829-06-25
Portugal. J Paris havde man Efterretninger fra Lissabon af 20de Mai, at Don Miguel Dagen i Forveien havde mynstret det 16de Jnfanterie Regiment paa Pladsen ved Belem. Han var ikke tilfreds med Evolutionerne, og tilkjendegav Obersten sin Utilfredshed. Denne paastod imidlertid, at de vare fortrinlig vel udførte, og at hans Regiment endnu aldrig havde hørt nogen Bebreidelse af de inspicerende Generaler. Denne Bemærkning forbittrede Jnfanten i den Grad, at han gav Obersteen et Øresigen og et Spark med Foden og lod ham derpaa sætte fast i Taarnet ved Belem. Regimentet afmarscherede temmelig roligt til sit Qvarteer, men om Aftenen bemærkede man bevæbnede Grupper indhyllede i Kapper, paa Pladsen ved Belem, med hvilke Soldater af forskjellige Corps forenede sig, og man hørte snart allehaande oprørske Udraab. Det syntes at være disse Hobes Plan, i Palladsets Park at bemægtige sig nogle Kanoner og at rette disse imod Belems Taarn, saafremt Commandanten ikke satte Obersten i Frihed. Jmidlertid maae dette Mytterie have savnet den fornødne Anførsel for at gaae plan Eskadron Cavallerie fik Tid til at rykke frem, angribe og adsprede Oprørerne, af hvilke de Uroligste bleve satte fast.
Aalborg Stiftstidende, 1829-06-25
J Bladet Constitutionel indeholdes sildigere Breve fra Lissabon af 27de Mai, hvis Jndhold dog nok trænger til Bekræftelse. Det hedder i disse, at den brittiske Regjering ved en Hurtig-Seiler havde meddeelt Don Miguel, at den fra Marquis von Palmella og Vicomte von Barbassen var bleven officiel underrettet om et Regentskabs Oprettelse paa Tercera i Dronning Donna Marias Navn, hvorimod den brittiske Regjering ikke havde troet sig beføiet til at gjøre nogen Jndvending, og at et Laan for dette nye Regentskab, under Don Pedros Garantie, allerede var kommet i Stand. Don Miguel, hedder det videre har herpaa ladet alle Krigskibe udruste og Transportskibe sætte i Stand for 1500 Mand Fodfolk og 200 Heste. Disse Efterretninger skulle hos Folket have vakt megen Glæde og saagar have naaet Fængslerne, hvor de ulykkelige Fanger ei have kunne undertrykke deres Lyst til at lade "Donna Maria og Chartet leve". De grusomme Scener, som fulgte herpaa, overstige al Troværdighed og ere, tør man haabe, meget overdrevne af Partieaanden. Saaledes skulde 200 mistænkelige Personer i Lænker bringes til St. Julian men bleve underveis overfaldne af en Morderbande og 60 af dem aflivede.
Aalborg Stiftstidende, 1829-06-25
Spanien. Bevægelserne ved den cataloniske Grændse opvække megen Opsigt, men den egentlige Sammenhæng er endnu ikke ganske oplyst. Grev Espanna har sendt talrige Tropper med meget Skyts derhen og forstærket Besætningerne i flere af de faste Pladse. En blandet Hob af Constitutionelle og Agraviados har om Natten fra 30te til 31te Mai viist sig i Landsbyen Massonnet og en hemmelig Forening af spanske Flygtninge, med General Mina i Spidsen, skal have udbredt Proclamationer, i hvilke Spanierne opfordres til at befrie sig fra den nuværende Regjerings Fanatisme. Den bekjendte General Milans er pludselig bleven fængslet paa fransk Grund, efter Præfecten Baron Romains befaling, og med ham endnu 6 andre Personer, hvilke samtlige, efter hvad man fortæller, ere udleverede til de spanske Authoriteter. Jøvrigt klinge Efterretningerne fra Spanien heelt mystiske, naar Talen er om den afdøde Dronnings Sygdom og det Slør, som synes at være kastet over denne Begivenhed, maa man vel overlade til Tiden at drage til Side.
Aalborg Stiftstidende, 1829-06-25
Blandinger. Man læser i Ami de la Charte de Nantes : Vi ile med at meddele en ganske nye Opdagelse: En Land bruger havde lagt Hyldegrene med deres Blade og Blomster paa et Kornloft, hvor der laae Korn, som var angrebet af Kornbillen. Lugten af disse Grene, eller rettere sagt af Blomsterne, forjagede dette Jnsect. Man har gientaget Forsøget paa flere Kornlofter, og det har bestandigt givet det samme Resultat. Den nuregjerinde Hertug af Oldenburg har med Vedk. Samtykke antaget Titel af Storhertug. J det zurichske Amt Winterthur har der nylig tildraget sig et sørgeligt Exempel paa Levendebegravelse.
Aalborg Stiftstidende, 1829-06-25
En Mand, som laae syg af en der i Egnen stærkt grasserende Nervefeber, blev holdt for død, og begravet tredie Dagen efter. Natten efter Begravelsen formærkede Vægteren en dump Stønnen paa Kirkegaarden; han meldte det strax til Præsten, som øieblikkelig lod Kisten aabne, og - skrækkeligt at tænke sig - Liget fandtes omvendt, og paa Hænderne saaes tydelige Spor af legemlig Anstrængelse for at aabne Kisten, men nu var den Levendebegravne virkelig død.
Aalborg Stiftstidende, 1829-06-25
Fædrenelandet.
Aalborg Stiftstidende, 1829-06-25
(Af Kjøbenhavnsposten, den 18de Junii.) Hs. M. Kongen bemyndigede, ved allerhøieste Resolution af 2den f. M., Frederiksværks Administration til at lade Gaardmand Lars Larsen af Evetofte paa Frederiksværks Gods overleveres et Sølvbæger, som Præmie fordi han der paa Godset er den første Gaardfæster, der har indført Vexeldrift. Denne Præmie blev, den 5te Dennes, af Godsets Forvalter, Hr. Falkenberg, i Overværelse af Godsets Præster, Birkedommeren og Skovrideren, med passende Høitidelighed, overleveret den nævnte Gaardmand. - Bægeret, der var forfærdiget af Hr. Hofjuveleer Christensen, var indvendig forgyldt, og paa samme var graveret det kgl. Navnechiffer og følgende Jnscription: "Skjænket Gaardmand paa Frederiksværks Gods Lars Larsen af Evetofte, som den Første af Godsets Fæstere, der fuldstændig har behandlet sin Gaards Jorder efter Vexel drist. 1829. Det var af omtrent 40 Rbdls Værdie.
Aalborg Stiftstidende, 1829-06-25
Paa Løverdag otte Dage, den 4de Juli agter Dampskibet Dania at foretage den allerede tidligere bestemte Extrareise til Flensborg. - Foruden den beqvemme Anledning, som denne Fart vil give Kjøbmænd og Handlende til at besøge flere af de vigtigste Handelsstæder i Hertugdømmene, med hvilke de staae i Forbindelse, vil den ogsaa være særdeles behagelig for dem, der ved at benytte den som Lystreise, derved erholde den gunstige Leilighed til at gjøre sig bekjendte med de rige og mangfoldige Naturskjønheder i en af Kjøbenhavnerne sieldnere besøgt Deel af Riget.
Aalborg Stiftstidende, 1829-06-25
Kjøbenhavn. Hs. kgl. H. Prinds Ferdinands Palai er nu, givne af Plankeværker, og Arbeidet begyndt under Hof bygmester Ridder Kochs Bestyrelse.
Aalborg Stiftstidende, 1829-06-25
Søndagen den 14de Dennes anlagdes Hofsorg for den afdøde regierende Dronning Maria Josephine Amalia af Spanien, som bæres i 3 Uger, i Forbindelse med den allerede anlagte Hofsorg saalænge samme endnu vedvarer.
Aalborg Stiftstidende, 1829-06-25
Weile, den 19de Junii. Ved Stutteriebesigtigelsen idag bleve 3 Hingst-Eiere belønnede med Præmie. Landmaaler Kidde fik den Største paa 100 Rbd. Sølv. 3 yngre Hingste bleve indbrændte. En Hingst- og en Hoppe-Fole, faldne efter kgl. Hingster bleve ligeledes brændte og Eierne belønnede med Præmie. Omtrent 20 Hopper bleve erkjendte for Stuteriedygtige og indbrændte. J det hele fremstilledes et større Antal Hingster og Hopper, end de foregaaende Aar. Randers.
Aalborg Stiftstidende, 1829-06-25
J Trustrup Bye, Lyngbye Sogn, har en Smed, Thomas Hansen, der beherskedes af en næsten utæmmelig Hidsighed, sat Livet til, ved i bogstavelig Forstand at rende Panden imod Væggen. Han troede sig nemlig fornærmet af en anden Bonde og dennes Kone, ved Ufred paa hans Jord; antastede derfor disse Folk i deres Huus; forfulgte Konen ud i Kjøkkenet, og vilde derfra, i sin blinde Hidsighed trænge videre ind i et tilstødende Værelse; men da hans Hoved var et Qvarteer høiere end Døren, kom det i saa ublid Berørelse med Stolpen, at Smeden styrtede bag over, og rørte sig aldrig mere; dog levede han endnu 48 Timer derefter. Ved Obductionsforretningen fandtes en Spalte fra Øverst til Nederst i Hjerneskallen, samt udløbet Blod i Hjernen. - Det er aabenbart at kun en ulykkelig Hændelse, i det høieste et Vaadedrab finder Sted i dette Tilfælde, og rimeligviis ikke engang det Sidste; men paa ingen Maade forsætlig Drab eller Mord, hvorfor heller ingen i denne Anledning er belagt med Arrest; men blot Caution stillet for Tilstedeblivelsen af den Mand og Kone, i hvis Huus Ulykken tildrog sig.
Aalborg Stiftstidende, 1829-06-25
Blandinger. Fra Gilleleje skrives under 11te Juni, "Atter saa hastigen, efter 1 1/2 Aars Forløb, er vort Fiskerleie rammet af en lignende sørgelig Skjæbne, som da indtraf. Ni af vore Medbrøde have nemlig fundet deres pludselige Død i Havet den 30te f. M. om Eftermiddagen. Deres Bestemmelse var at sætte deres Fiskegarn ved Hesseløen, men de naaede ikke dette Maal; venteligen har en stærk Hvirvelvind eller et Bygeveir været Aarsagen i deres hastige Undergang. Af disse 9 Fiskere vare de 4 gifte, og de have naturligviis efterladt deres Familier i en meget sørgelig Tilstand; de andre 5 vare unge raske Mennesker i deres bedste Alder, hvorved jo Forældre og Sødskende ligeledes dybt ere blevne saarede. Baaden er venteligen sunken, da den ingensteds er kommem i Land; alt det løse Tøi, Aarer, Klyverbom- og flere løse Ting, var kommen iland ved Nyrup, Nykjøbing=Lyng og flere Steder.
Aalborg Stiftstidende, 1829-06-25
Horsens Avis har denne Gang et Censur=Hul iblandt sine indenlandske Efterretninger.
Aalborg Stiftstidende, 1829-06-25
For nogen Tid siden indtraf i Nærheden af Schinnerup Bye det Uheld at en Mand, ved Navn J. B. Kortegaard, i Hillerslev, der kom kjørende med 2de Fruentimmer og nogle Kornsække paa, ved Uagtsomhed kjørte i Veigrøften, hvorved det ene Fruentimmer blev beskadiget at hun døde paa Stedet, og han selv ligger uden Haab om Redning. Denne Ulykke foranledigedes tildeels af den i Thye herskende Vane at kjøre med løse Vognskrine. Manden sad nemlig paa det løse Vognskrin og samtalede med det ene bag ham siddende Fruentimmer, uden at lægge Mærke til, at Vognen var, ved at kjøre fra Marken ind paa Landeveien, for nær Veigrøften. Da Vognen hældede, faldt han med det løse Vognskrin ned under Stjerten, hvorved det ene Hjul kom til at gaae over og næsten knuste hans Bryst. Den Kone, der sad bag ved ham, ville gribe ham; men styrtede selv ned, hvorved hendes Hoved kom under Hjulet og knustes, og det andet Fruentimmer ville springe af; men faldt ned i Grøften, og fik det ene Laar beskadiget af Vognhjulet. Det mærkeligste er, at al denne Ulykke skeete, uden at Hestene løbe løbske, og uden at Vognen egentlig kan siges at have væltet. Aalborg Under 9de Juni d. A. er den ved det 3die Jydske Jnfanterie-Regiment staaende Premierlieutenant Georg Martin Halvor v. Schmidt, Ridder af Dannebrogen, allernaadigst sat at la suite ved Regimentet paa 2 Aar, med Behold af hans fulde Gage.
Aalborg Stiftstidende, 1829-06-25
Bekjendtgjørelser. Med dybt saaret Hjerte bekjendtgjøres for deeltagende Familie og Venner, at Gud idag ved Døden bortkaldte vores anden elskede Søn, Niels Peter Olfert, 1 1/2 Aar, gammel. Aalborg, den 25de Juni 1829. T. Asp. Niels Asp.
Aalborg Stiftstidende, 1829-06-25
De ærede Familier, hos hvem min afdøde Mand har været Huuslæge, saavelsom Andre han maatte have havt i Cuur, og som endnu ikke have afgjort det ham tilkommende Sallair, anmodes paa det venskabeligste at indbetale samme, det snareste mueligt, enten til Undertegnede selv eller til min Lavværge Hr. Toldkasserer Thorbrøgger. H. sal. Westergaard.
Aalborg Stiftstidende, 1829-06-25
Kjøbenhavns Sand faaes igjen for 4 s. hos Skipper O. Østergaard med Skonnerten Ottomine er forTiden i Altona og tager, til meget billig Fragt, Gods her til; man behager at henvende sig til P. Th. Berg.
Aalborg Stiftstidende, 1829-06-25
Skipper Jørgen Clausen afseiler til Kjøbenhavn den 28de Dennes og medtager Fragtgods og Passagerer. Lysthavende ville behage at mælde sig ved Jagten ved Toldboden, eller hos Skipperen i store Nygade. Underviisning, deels i de til Studeringer henhørende Sprog og Lærefag, deels i de for ethvert dannet Menneske nødvendige Kundskaber, tilbydes i Skallerup Præstegaard fra førstkommende November d. A. for en moderat og passende Betaling. De Forældre, som ville beære mig med den Tillid, at betro deres Børn til min Omhu, ville hos mig erholde nærmere Oplysning om Alt i denne Henseende. Skallerup=Præstegaard pr. Hiørring, den 16de Juni 1829. H. Nannestad.
Aalborg Stiftstidende, 1829-06-25
Af en Vert ved Klubselskabet Enigheden i Aalborg vil med det Første skee nyt Valg. De, der maatte attraae at komme paa Valg, ville henvende sig til Directionen i bemeldte Selskab inden næste Maaneds Udgang. Den Antagende tiltrædet næstkommende 1ste October.
Aalborg Stiftstidende, 1829-06-25
Aalborg i Directionen for Klubben Enigheden, den 13de Juni 1829.
Aalborg Stiftstidende, 1829-06-25
En god Leilighed, for 2 enlige Folk, i Pederbarkegyde er ledig til første Michaeli Flyttetid at faae tilleie, hvorom accorderes med Mads Borregaard.
Aalborg Stiftstidende, 1829-06-25
Proclama. Jfølge Kongelig allernaadigst Bevilling af 2den Dennes, der er læst inden Morsøe Herreders Ret og vil vorde læst ved den Kongelige Landsoverret i Viborg, indkaldes herved, med Aar og Dags Varsel, Alle og Enhver, som maatte have Noget at fordre i Stervboet efter afgangne Proprietair Jens Kraft Steenstrup paa Nandrup, Nørre Herred paa Morsøe, under Thisted Amt, sub poena præclusi & perpetui silentii, inden fornævnte Tids Forløb for mig, som Skifteforvalter, at anmelde og beviisliggjøre deres Fordringer. Nyekjøbing paa Morsøe, den 15de Juni 1829. Rummelhoff.